Keri Russell

**Keri Lynn Russell** (s. 23. maaliskuuta 1976 Fountain Valley, Kalifornia, Yhdysvallat) on yhdysvaltalainen näyttelijä. Hän tuli tunnetuksi 1990-luvulla pääroolistaan televisiosarjassa *[[Felicity]]*, josta hän voitti Golden Globe -palkinnon. Vuosina 2013–2018 Russellilla oli päärooli tv-sarjassa *[[Americans]]*, josta hän sai Emmy- ja Golden Globe -ehdokkuudet.

Ensimmäisen ääniroolinsa Russell teki vuoden 2009 animaatioelokuvaan *[[Wonder Woman (vuoden 2009 elokuva)|Wonder Woman]]*. Hän on tehnyt rooleja useissa elokuvissa, kuten *[[Vaarallinen tehtävä III]]*, *[[Dark Skies]]* ja *[[Apinoiden planeetan vallankumous]]*. Vuonna 2017 Russell sai tähden Hollywood Walk of Famelle.

## Tausta
Keri Russell syntyi Kaliforniassa 1976 Stephanie (o.s. Stephens) ja David Russellille, joka työskenteli Nissan Motorsilla esimiehenä. Hänellä on vanhempi veli Todd ja nuorempi sisko Julie. Kerin lapsuudessa perhe muutti isän työn takia usein, ja he asuivat Texasissa, Arizonassa ja Coloradossa.

Russell harrasti nuorena jazztanssia ja balettia, ja hän sai 13-vuotiaana stipendin Denverissä tanssikoulu Star Struckiin. Stipendin vaatimus oli 30–40 tanssituntia viikossa. Russell aloitti 14-vuotiaana esiintymän mallina, ja 15-vuotiaana hän osallistui Disney Channeliin avoimeen roolitukseen, jolla haettiin tanssijoita ja näyttelijöitä *[[Mickey Mouse Club|The All New Mickey Mouse Clubiin]]*.

## Ura
Russell debytoi televisiossa 15-vuotiaana, kun hän esiintyi Disney Channelin uudistuneessa *Mickey Mouse Club* -sarjassa. Samassa ohjelmassa esiintyivät myös nuoret Ryan Gosling, Justin Timberlake, Christina Aguilera ja Britney Spears. Hän jätti sarian 1993 ja oli sitä ennen alkanut näytellä myös muissa tuotannoissa. Hänen ensimmäinen elokuvansa oli *[[Kultsi, suurensin kakaran]]* (1992).

Russell jatkoi uraansa näytelijänä ja pääsi muun muassa 1994 Bon Jovin musiikkivideolle ”Always”. Sitten hän näytteli lyhytikäisessä saippuaoopperassa *[[Malibu Shores]]* ja historiallisessa televisiosarjassa *[[Roar (televisiosarja)|Roar]]*. Russellilla oli myös rooli televisioelokuvissa *[[Häikäilemätön lapsenvahti]]* (1996) ja *When Innocence Is Lost* (1997).

Russell näytteli vuosina 1998–2002 nimiroolia The WB -kanavan suositussa draamasarjassa *[[Felicity]]*. Hän voitti Golden Globen roolistaan vuonna 1999. Kasvudraama sai katsojilta huomiota erityisesti samaistuttavien näyttelijöiden ja college-elämän kuvauksen ansiosta. Toinen kausi ei kuitenkaan menestynyt ensimmäisen kauden tavoin. Sen ajatellaan johtuneen tuotantoyhtiön päätöksestä leikata Russellin pitkät ja kiharat hiukset. Sarja sai jälleen kolmannella kaudella parempia arvioita, mutta se ei silti päässyt enää ensimmäisen kauden suosioon.

Russell näytteli *Felicityn* päätyttyä muun muassa elokuvissa *[[Olimme sotilaita]]* (2002), *[[Kiukun parempi puoli]]* (2005) ja *[[Vaarallinen tehtävä III]]* (2006). Russell oli 2007 pääosassa draamakomediassa *[[Unelmien resepti]]*, jossa hän näytteli raskaana ollutta naista, joka aloittaa suhteen lääkärinsä kanssa. Elokuvassa *[[August Rush]]* (2007) Russell oli musiikillisen ihmelapsen äiti, ja vuonna 2010 hän näytteli elokuvassa *[[Extraordinary Measures]]*. Russell teki vuonna 2004 myös Off Broadway -debyyttinsä näytelmässä *Fat Pig*.

Russell näytteli 2013–2018 agentti Elizabeth Jenningsiä draamasarjassa *[[Americans]]*. Se kertoi Washingtonin esikaupunkialueella eläneistä KGB:n vakoojista kylmän sodan aikana 1980-luvulla. Russellin puolisia näytteli Matthew Whys. Sarja oli suosittu, ja Russell oli siitä kolmesti Emmy-ehdokkaana.

Russell jatkoi *Americansin* aikana myös elokuvissa ja oli mukana muun muassa Jane Austenista hullaantuneena naisena *[[Austenland]]issa* (2013), *[[Apinoiden planeetan vallankumous|Apinoiden planeetan vallankumouksessa]]* (2014) ja Yhdysvaltain sisällissotaan sijoittuneessa *[[Free State of Jones]]issa* (2016).

Russell näytteli 2019 avaruusseikkailussa *[[Star Wars: The Rise of Skywalker]]*, ja samana vuonna hän näytteli ensimmäisen kerran Broadwayllä. Hän oli Adam Driverin kanssa pääroolissa Lanford Wilsonin näytelmän *Burn This* uudessa versiossa. Russellilla oli vuonna 2023 päärooli kauhukomediassa *[[Cocaine Bear]]*.

Russell aloitti 2023 Netflixin televisiosarjan *[[The Diplomat]]* pääroolisa. Siinä hän näyttelee hallinnon korkea-arvoista virkamiestä, joka yllättäen nimitetään Yhdysvaltain Britannian-suurlähettilääksi. Samalla hänestä koulutetaan uutta varapresidenttiä. *The Diplomat* on ollut suursuosittu, ja Russell sai 2023 ja 2025 siitä Emmy-ehdokkuuden.

## Yksityiselämä
Vuonna 2007 Russell avioitui Shane Dearyn kanssa, jonka hän oli tavannut yhteisten ystävien kautta. Heille syntyi poika samana vuonna ja tytär vuonna 2011. Pari erosi kesällä 2013.

Russell on seurustellut *Americans*-vastanäyttelijänsä Matthew Rhysin kanssa vuodesta 2013 lähtien. Pariskunnalla on vuonna 2016 syntynyt poika.

## Filmografia

## Lähteet

## Aiheesta muualla